હું તો માનું છું કે સૌથી પહેલા ધન્યવાદ તો આમિરખાનને આપવા જોઈએ કે જેણે ધ્યાનપૂર્વક આ છોકરા પર પોતાના પાત્રની પસંદગી ઊતારી અને તે પણ પોતાના ડાયરેક્ટર તરીકેના પ્રથમ મૂવી માટે. થોડા વર્ષો પહેલા NDFC એ બાળકો માટે કેટલીક ફિલ્મો બનાવી હતી પરંતુ એ તો જાણે જૂના પુસ્તકો પર ધૂળ ચઢી જાય તેમ ફેંકાઈ ગઈ હતી. NDFC નું કેન્દ્રબિંદુ ચલિત થઈ ગયું હતું પરંતુ એક મુખ્ય અને પ્રતિષ્ઠિત કલાકાર વ્યક્તિએ મોટા મોટા ફિલ્મ બનાવનારાઓ દ્વારા ન સ્વીકારાયેલા આ વિષય પર પોતાનો પસંદગીનો કળશ ઢોળીને ખૂબ જ મોટું કાર્ય કર્યું છે.